Tolong jelaskan mengenai Pelakon dari Khurafat: Perjanjian Syaitan dalam bahasa melayu

Syamsul Yusof sebagai Johan, seorang pembantu hospital dan suami kepada Aisyah. Bekas teman lelaki Anna.

Liyana Jasmay sebagai Aishah, isteri kepada Johan.

Sabrina Ali sebagai Anna, bekas teman wanita Johan.

Along Eyzendy sebagai Rosman, kakitangan hospital dan pemandu van jenazah. Rakan karib Johan.

Fauziah Nawi sebagai ibu Johan dan Ila.

Huda Ali sebagai Ila, adik kepada Johan.

Mariani Ismail sebagai Mak Cik Rosnah, seorang tukang cuci hospital, mempunyai seorang anak lelaki yang mirip Johan.

Salina Saibi sebagai Zura, rakan karib Anna.

A. Galak sebagai Pak Aziz

Wak D sebagai Imam Kahar

Izzue Islam sebagai pengujung kelab malam

Khurafat: Perjanjian Syaitan dimulakan dengan petikan daripada al-Quran Surah Al-Jin ayat 6 yang bermaksud:

Dan diakhiri dengan petikan daripada Surah An-Nur ayat 21 yang bermaksud:

Idea untuk filem ini telah diutarakan oleh Syamsul Yusof pada Mei 2009 sewaktu Bohsia: Jangan Pilih Jalan Hitam sedang ditayangkan. Ia merupakan filem keempat arahan Syamsul dan merupakan filem ke-26 terbitan Skop Productions dengan kerjasama Grand Brilliance. Ia merupakan percubaan pertama Syamsul bagi genre seram selepas sekian lama bertumpu pada genre aksi, Khurafat menjadi satu-satunya filem arahan Syamsul yang disiapkan mengikut jadual yang ditetapkan. Kos pembikinan dan promosi filem ini dianggarkan bernilai RM1.7 juta. Penggambaran dijalankan selama 25 hari bermula 14 Januari 2010 di sekitar Kuala Lumpur, Hulu Langat dan Bukit Tinggi, dan dimuktamadkan pada 7 Februari 2010.

Liyana Jasmay yang terkenal dengan peranannya dalam beberapa filem seperti Castello (2006), Papadom (2009) dan Duhai Si Pari-Pari (2010) memegang watak sebagai Aisyah, isteri kepada Johan. Ditanya mengenai pemilihan Liyana, Syamsul berkata: "Berlakon dengan pelakon hebat seperti Liyana, segalanya berjalan dengan lancar dan mudah. Bahkan dalam filem ini, beliau (Liyana) berjaya menjiwai watak Aishah dengan baik selain tampak lebih matang dan dewasa daripada watak sebenar". Salina Saibi yang sebelum ini pernah berlakon dalam filem Bohsia: Jangan Pilih Jalan Hitam (2009) arahan Syamsul, memegang watak sebagai Zura, rakan karib Anna yang dilakonkan oleh Sabrina Ali. Pos-produksi filem ini dijalankan di Siam Film Development Co. Ltd. di Bangkok, Thailand, manakala sistem bunyi disediakan oleh Dolby Digital Surround.